Beszámoló a 2019/2020. ökomunkáról

Szeptemberben a hagyományokhoz igazodva erdei iskolába ment néhány osztály. 1 osztály a velencei vadasparkban, 3 osztály a ráckevei (Újhegy) vadászházban ismerkedett a természettel.

Szeptember 27-én A népmese napján állatmeséket dolgoztak fel a gyerekek.

Október 3-án az Állatok világnapján Dr. Siket Péter állatorvos a felelős állattartásról tartott előadást.

Ezen a napon adtuk át a tök

öli állatmenhely vezetőjének az összegyűjtött állateledel adományokat, melyeket a gyerekek 1 hetes intervallumban gyűjtöttek össze.

Ebben a hónapban szerveztük meg a 3napos papírgyűjtést is.

November 9-én városi faültetésen vettünk részt. Pedagógusok, szülők és diákok dolgoztak a város fásítási programján.

Az Európai Hulladékcsökkentési Hét a vegyszermentes háztartásról szólt.

A faliújságra ökotippeket tettünk ki, amit gyerek, szülő, pedagógus egyaránt olvashatott.

1 hetes kihívást fogalmaztunk meg a hulladék csökkentésére: Zölden élni

Programok: Európai Hulladékcsökkentési Hét: Vegyszermentes otthon

1.nap-Zöld trükkök a kozmetikában- előadó Fegyó Kinga

2.nap- Mosás szódával, házi készítésű szappannal, öblítővel

3.nap- Vásárlás, főzés öko- módra. Látogatás a helyi piacra.

4.nap- Takarítás zöld módszerekkel-citrom, szódabikarbóna, ecet, citromsav

5.nap- Ajándéktasak készítése, ökocsomagolás

Decemberben a szintén hagyományos Madárkarácsonyi műsort és foglalkozást rendeztük meg. Madáretetés követte.

December 3-án tanulmányi kirándulást tettünk a NÉBIH laboratóriumában, ahol 2 foglalkozáson ismerkedhettünk a vizsgálati eljárásokkal.

Januárban folytattuk a madáretetést.

Február 17-től kezdődően az egészséghéten a” Van itthon tej!” című programot

hívtuk meg iskolánkba. A tejtermékeket népszerűsítő programnak nagy sikere volt.

18 felsős tanuló benevezett az Energiahősök elnevezésű kétfordulós országos vetélkedőre, amit a távoktatás ideje alatt is folytattak.

A fogyasztóvédelmi pályázatra és vetélkedőre 1csapattal neveztünk. (3alsós, 9éves tanuló).

A távoktatatás alatt készült el a pályázat, és 10 feladatlapot töltöttek ki a gyerekek. Így bekerültek a 15 döntős közé. A döntődöntőre való felkészülés és maga a döntő is online zajlott. Tanulóink a 13. helyen végeztek, ami az idősebb versenytársak mellett igen szép helyezés. Felsősök és gimnazisták voltak az „ellenfelek”.

A márciusi pénz-héten az E-kereskedelemmel foglalkoztunk.

A többi tervezett programunk sajnos elmaradt a COVID19 miatt elrendelt rendkívüli helyzetre való tekintettel.

Készítette: Gyetkó Katalin

Ráckeve, 2020.06.24.